ДО

ОБЩИНСКИ СЪВЕТ

ГР. КРУМОВГРАД
Д О К Л А Д Н А   З А П И С К А
от Себихан Керим Мехмед – кмет на Община Крумовград

ОТНОСНО: Учредяване на възмездно право на строеж върху недвижими имоти – частна общинска собственост. 
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

В Общинска администрация – Крумовград е заявен интерес от граждани за инвестиционни намерения и  строителство върху недвижими имоти – частна общинска собственост. 

Съгласно чл. 37, ал. 1 от Закона за общинската собственост право на строеж върху имот – частна общинска собственост, се учредява след решение на общинския съвет от кмета на общината чрез публичен търг или публично оповестен конкурс и съобразно предвижданията на влязъл в сила подробен устройствен план. Редът и условията за отстъпване на право на строеж на физически и юридически лица са уредени в чл. 49 от Наредбата за реда за придобиване, управление и разпореждане с общинско имущество в община Крумовград на Общински съвет – Крумовград, като съгласно цитираната разпоредба правото на строеж е възмездно и се учредява по пазарни цени, чрез публичен търг или публично оповестен конкурс.
Имотите, за които предстои да се учреди право на строеж, се намират в гр. Крумовград. Същите са включени в Програмата за управление и разпореждане с имотите – общинска собственост в община Крумовград за 2026 г.
Предвид гореизложеното и на основание чл. 21, ал. 1, т. 8 от Закона за местното самоуправление и местната администрация, във връзка с чл. 37, ал. 1 от Закона за общинската собственост и чл. 48 и чл. 49, ал. 1 от Наредбата за реда за придобиване, управление и разпореждане с общинско имущество в община Крумовград на Общински съвет – Крумовград, предлагам Общинският съвет да вземе следното
Р Е Ш Е Н И Е: 
I. ОТКРИВА процедура за учредяване на възмездно право на строеж чрез публичен търг, съгласно предвижданията на ПУП, върху следните недвижими имоти – частна общинска собственост, представляващи:
1. Поземлен имот с идентификатор 39970.505.1084 по КК и КР на гр. Крумовград, одобрени със заповед № РД-18-96/30.12.2009 г. на изпълнителен директор на АГКК, с площ от 4903 кв.м., трайно предназначение на територията: урбанизирана, начин на трайно ползване: незастроен имот за обществена сграда, комплекс, стар номер пл.сн. № 282, 808, квартал 83, парцел Х по ПУП, актуван с АЧОС № 10207/10.06.2016 г.;
2. Поземлен имот с идентификатор 39970.505.1085 по КК и КР на гр. Крумовград, одобрени със заповед № РД-18-96/30.12.2009 г. на изпълнителен директор на АГКК, с площ от 4068 кв.м., трайно предназначение на територията: урбанизирана, начин на трайно ползване: незастроен имот за обществена сграда, комплекс, стар номер пл.сн. № 282, 808, квартал 83, парцел ХI по ПУП, актуван с АЧОС № 10203/10.06.2016 г.
ІІ. ВЪЗЛАГА на кмета на Общината да организира изпълнението на решението по съответния ред.

ВНЕСЪЛ:..………/п/....…….…

            СЕБИХАН МЕХМЕД


         Кмет на Община Крумовград

Изготвили: А. Джамбазов, гл. специалист в дирекция „ОСИ“: ………/п/…………..
А. Хаджъисмаил, директор на дирекция „ОСИ“: …………/п/………….

Съгласували: Д. Чавдарова, юрисконсулт в дирекция „НОП“:………/п/…………..

инж. А. Хаджимехмед, зам.-кмет на Община Крумовград:………/п/……………

